
Nr. 9518 din 09.09.2022
REFERAT DE APROBARE
privind implementarea proiectului intitulat

„ Construirea de insule ecologice digitalizate Municipiul Marghita , județul Bihor”
Prin proiectul de hotărâre supus dezbaterii Consiliului Local al Municipiului Marghita, se dorește aprobarea implemementării proiectului intitulat „Construirea de insule ecologice digitalizate Municipiul Marghita , județul Bihor”, având în vedere oportunitatea solicitării unei finanțări nerambursabile în cadrul Planului Național de Redresare și Reziliență (PNRR) - COMPONENTA 3 – MANAGEMENTUL DEȘEURILOR, finanțat prin Ministerul Mediului, Apelor și Pădurilor.
Obiectivul acestei componente reprezintă accelerarea procesului de extindere și modernizare a sistemelor de gestionare a deșeurilor în România, cu accent pe colectarea separată, măsuri de prevenție, reducere, reutilizare și valorificare în vederea conformării cu directivele aplicabile și tranziției la economie circulară.
Obiectivul specific al Subinvestiției I1.B. - CONSTRUIREA DE INSULE ECOLOGICE DIGITALIZATE: Dezvoltarea unui management al deșeurilor eficient, prin suplimentarea capacităților de colectare separată, pregătire pentru reutilizare și valorificare a deșeurilor în vederea continuării procesului de conformare cu prevederile directivelor specifice și a tranziției la economia circulară.
Administrația Locală Marghita a reținut că este important să înceapă un proces de evaluare aprofundată în legatură cu serviciul de colectare a deșeurilor urbane, pentru a atinge următoarele obiective principale:

 adaptarea la cerințele de diferențiere, a ciclului de eliminare a deșeurilor, obiective impuse prin acte normative naționale ca urmare a celor mai recente directive europene;

 creșterea cantității de deșeuri destinate efectiv reciclării;

 posibilitatea identificarii din timp a colectării diferențiate facută individual de către cetățeni;

 reducerea cantității de deșeuri produse pe cap de locuitor

 garantarea atingerii nivelului cel mai ridicat în ceea ce privește colectarea selectivă;

 posibilitatea controlului și prevenirea colectarii neautorizate, în special fenomenul migrației deșeurilor în localitățile învecinate;

 responsabilizarea utilizatorului pentru o colectare corecta a deșeurilor diferențiate, cu ajutorul campaniilor informative adecvate.
Oportunitatea de achiziționare a unor Sisteme supraterane de colectare selectivă a deșeurilor elimină numeroase probleme cauzate de spațiile actuale desemnate colectării. Acestea reduc cu mult mirosurile neplăcute, riscul de vandalizare al containerelor interioare, riscul apariției rozătoarelor și animalelor fără stăpân sau sălbatice. Totodată, au un aspect modern ce se încadrează perfect în orice peisaj urban.
In vederea accesarii fondurilor nerambursabile pentru proiectul „Construirea de insule ecologice digitalizate Municipiul Marghita , județul Bihor” este necesara aprobarea implementării proiectului, cu menționarea faptului că dosarul de finanțare depus de către solicitanți trebuie să cuprindă: (...) f) 4.3.3. Hotărârea Consiliului Local pentru implementarea proiectului,:
•
Necesitatea, oportunitatea și potențialul economic al investiției; 

•
Lucrările vor fi prevăzute în bugetul solicitantului pentru perioada de realizare a investiției, în cazul obținerii finanțării; 

•
Angajamentul de a suporta cheltuielile de mentenanță a investiției pe o perioadă de minimum 5 ani de la data efectuării ultimei plăți; 

•
Angajamentul că va asigura cofinanțarea proiectului, respectiv finanțarea cheltuielilor neeligibile care asigură implementarea proiectului, astfel cum acestea vor rezulta din documentațiile tehnico – economice/contractul de lucrări, dacă este cazul; 

•
Nominalizarea reprezentantului legal al solicitantului pentru relația cu MMAP în derularea proiectului.
Obiectiv general al proiectului  contribuie la accelerarea procesului de extindere și modernizare a sistemelor de gestionare a deșeurilor în România cu accent pe colectarea separată, măsuri de prevenție, reducere, reutilizare și valorificare în vederea conformării cu directivele aplicabile și tranziției la economia circulară.
Trebuie subliniat ca obiectivele colectarii selective, fara a face vreo diferentiere in functie de sistemul de colectare care va fi implementat, presupune implicarea directa a cetatenilor care, trebuie sa se simta pe deplin implicati intr-o activitate care cere atentie,  meticulozitate si participare
În mod desosebit se reține faptul ca succesul, din punct de vedere cantitativ si calitativ al colectarii selective trebuie sa aiba loc in principal in interiorul spatiului casnic sau privat.

În definitiv, este vorba despre construirea unui pact al orasului, care se va concretiza printr-un serviciu de salubrizare urbana de calitate, o gestiune a costurilor rezonabile si o atentie particulara catre protejarea mediului prin intermediul valorificarii deseurilor colectate si a finalizarii procesului de colectare, ciclic.

Este evident ca, colectarea deseurilor prin intermediul containerelor stradale cu acces liber, nu permite atingerea obiectivelor citate mai sus.
Investiția propusă urmareste rezolvarea problemelor de mediu operationale asociate generarii si gestionarii deseurilor, precum si dezvoltarea unui sistem integrat de gestiune a deseurilor la nivelul UAT-lui, care sa imbunatateasca nivelul de trai al cetatenilor si sa atinga tintele de colectare si reciclare a deseurilor. Astfel, proiectul va rezolva o provocare in ceea ce privește reducerea la minimum a impactului negativ al producerii si gestionarii deseurilor asupra sanatatii oamenilor, asupra mediului, contribuind in definitiv la o economie verde.
                        Primar,

      Marcel-Emil Sas-Adăscăliţii 
